Dwarves - deperate block - Ruby Wings Gallery Ruby Wings Gallery
Home > Scans > Trading Card Games > World of Warcraft TCG > Dwarves
Album name: Admin / Dwarves
Dimensions: 350 x 480 pixels Wees trots op ons taal | Netwerk24
Deur Annami den Heyer, Noordwes-Universiteit 08 November 2018 14:44
Annami den Heyer.
“Bitterbessie dagbreek, bitterbessie son.”
Die taal waarop ons trots is, maar ook die taal waaraan daar soveel afbreuk gedoen word.
Vir baie mense is Afrikaans soos hul skoonfamilie: Jy is baie lief vir hulle, maar jy gaan kuier ook maar net by hulle as dit Kersfees is.
Ons wat Afrikaans praat, moet besef hoe veelsydig ons taal is. Ons moet ophou om flou verskonings te soek om gemengde taal te gebruik. Jy kan nie vir Afrikaans baklei as jy in dieselfde asem “yes” en “okay” gebruik nie.
Daar word jaarliks baie lirieke in Afrikaans geskryf. Die uniekheid van Afrikaans word in hierdie lirieke vasgevang.
En ek praat nie van oppervlakkige liefdeslirieke soos “Baby Tjoklits” nie.
Hoop vir Afrikaans
Ons moet begin hoop vir Afrikaans, eerder as om dit ’n onreg aan te doen.
Baie Voortrekkers het kaalvoet oor berge geloop om vir ons die vryheid van taal te gee en nou bou ons mure om ons taal met die gebruik van verskriklike anglisismes en afkortings.
LEES OOK: NWU: Ons versmoor Afrikaans onder die vaandel van vooruitgang
Ons moet ons kinders die geleentheid gee om ’n liefde vir Afrikaans te ontwikkel.
In geen taal kan mense hulle uitdruk soos wat mens in Afrikaans kan doen nie.
LEES OOK: Taalskande in die onderwys
Afrikaans moenie alternatief wees nie, dit moet die eerste opsie wees!
Ons moet trots wees op ons taal.
So trots as wat ons is as die Springbokke die All Blacks wen, so trots moet ons op Dalene Matthee se Fiela se kind en Etienne Leroux se Die eerste lewe van Colet wees.
Die passie vir die taal
Afrikaans is nie ’n wiskundesom wat deur wiskundiges opgelos moet word nie, dis ’n oeroue tradisie wat soekers elke dag nog ontdek.
Daarom moet ’n Afrikaansonderwyser die passie vir die taal in die klas kweek.
LEES OOK: Afrikaans: Een maal geëet, nimmer vergeet
Nie net moet hy/sy sinskonstruksie verduidelik nie, maar die klaskamer in ’n taaltuig van inspirasie verander.
Kinders is Afrikaans se toekoms.
Kom ons glo in Afrikaans en onthou die asseblief en amen daaragter.
Annami den Heyer (19) studeer BComm Regte aan die Noordwes-Universiteit se Potchefstroom-kampus. Sy is 'n inwoner van Eikenhof dameskoshuis en sy kom oorspronklik van Rhodes in die Oos-Kaap af.
Meer oor: Menings | Afrikaans | Die Student | Studente
Hoop vir Afrikatale met proefskrif in Xhosa
My lang pad na universiteit
Is bruin nasionalisme op pad?